
МЕТОДОЛОГИЯ
за провеждане на изследване на системата на частното съдебно изпълнение в България
по проект “Инициатива за съдебно изпълнение в услуга на обществото”, финансиран от Програмата за подкрепа на НПО в България по финансовия механизъм на
ЕИП 2009–2014 г.
1. Изготвяне на описание на системата на частното съдебно изпълнение в България. Исторически и сравнително-правен преглед. 

2. Преглед на действащата нормативна уредба, както и на предложения за законодателни промени, относими към системата на частното съдебно изпълнение.
3. Преглед на аналитични документи, включително концепции, стратегии, анализи, отчети (вкл. годишните отчети на Камарата на частните съдебни изпълнители – ЧСИ). 

4. Преглед на медийното отразяване на дейността на ЧСИ и Камарата на ЧСИ (ще бъде осъществен със съдействието на Камарата на ЧСИ).
5. Преглед на дисциплинарната практика по отношение на ЧСИ, включително брой подадени сигнали пред Камарата и Инспектората на Министерството на правосъдието за определен период (напр. 2012 – 2014); образувани дисциплинарни производства; наложени дисциплинарни наказания. 

6. Преглед на съдебна практика по дела, свързани с незаконосъобразни действия на ЧСИ.
7. Провеждане на дълбочинни интервюта със следните категории заинтересовани лица: 

· ЧСИ, вкл. представители на Камарата на ЧСИ;
· Адвокати;
· Представители на кредиторите (напр. банки, търговски дружества);
· Представители на длъжниците (НПО, защитаващи правата на длъжниците по съдебното изпълнение);
· Държавни съдебни изпълнители.
· Представители на Министерството на правосъдието.
8. Идентифициране на основните проблеми във функционирането на системата на частното съдебно изпълнение в България. Провеждане на фокус групи с цел обсъждането им  в тесен професионален кръг. 

9. Изготвяне на анализ на системата на частното съдебно изпълнение в България, включващ:

· анализ на нормативната уредба, относима към системата на частното съдебно изпълнение в България.
· анализ на институционалната среда (вкл. анализ на дейността на Камарата на ЧСИ и нейните органи; анализ на комуникационната политика на Камарата).
· икономически анализ на системата на частното съдебно изпълнение.
10. Изготвяне на план за действие, съдържащ предложения за конкретни мерки за усъвършенстване на системата на частното съдебно изпълнение.
Този документ е създаден с финансовата подкрепа на Програмата за подкрепа на НПО в България по Финансовия механизъм на Европейското икономическо пространство. Цялата отговорност за съдържанието на документа се носи от сдружение „Център за правни инициативи“ и при никакви обстоятелства не може да се приема, че този документ отразява официалното становище на Финансовия механизъм на Европейското икономическо пространство и Оператора на Програмата за подкрепа на НПО в България.

